Charles-Henri Sanson, graet Sanson anezhañ an aliesañ, ganet dar 15 a viz Chwevrer 1739 hag aet da Anaon dar 4 a viz Gouhere 1806, a oa ur bourev gall. An titl ofisiel evit e labour a oa exécuteur des hautes œuvres de Paris. Labouret en devoa e-pad ren Loeiz XV, Loeiz XVI, hag e-pad ar Chentañ Republik Chall. Dreistbrudet eo bet evit bezañ bet bourev ar roue Loeiz XVI ha pennoù bras ar Reveulzi chall evel Danton, Camille Desmoulins ha Robespierre. Eus ur familh bourevien e oa, ha lakaet en doa tud dar marv e-pad 40 vloaz. Istimañ a reer en dije lazhet un 3000 den bennak.